arnastofnun/IGC-2024 huggingface dataset:
Kívíflétta

Kívíflétta (fræðiheiti: "Actinidia chinensis deliciosa") er klifurrunni í ættinni "Actinidiaceae". Hún er einlend í Kína (Chongqing, Gansu, Guangxi, Guizhou, Henan, Hubei, Hunan, Jiangxi, Shaanxi, Sichuan, Yunnan), en ræktuð víða annarsstaðar. Þetta er sú undirtegund sem er ræktuð og er kölluð Kíví í almennu tali.
Armagh

Armagh (framburður: /ɑːrˈmɑː/, írska: "Ard Mhacha") er borg og sókn á Norður-Írlandi. Hún er kirkjuleg höfuðborg Írlands: erkibiskupar alls Írlands sitja í borginni, bæði fyrir kaþólsku kirkjuna og mótmælendakirkjuna. Í dag eru tvær dómkirkjur í borginni. Borgin einkennist af byggingum í georgískum stíl. Gömul stjörnustöð er í borginni sem stofnuð var árið 1789.

Armagh var viðurkennd sem borg opinberlega árið 1994. Árið 2011 voru íbúar hennar 14.749. Hún er því fámennasta borg Norður-Írlands og fimmta fámennasta borg Bretlands.
Fóstur

Fóstur er afkvæmi sem er enn í móðurkviði. Það þróast út frá fósturvísi (sem er frumstig þroskans). Í manninum byrjar fósturstigið níu vikum eftir frjóvgun (sama tímabil kallast 11. vika meðgöngu) og er fram að fæðingu. Þar sem fóstur þroskast smátt og smátt eru ekki greinileg mörk sem aðgreina fósturvísi frá fóstri, en í fóstri eru þó öll líffærin orðin til (þó þau séu ekki orðin fullþroska, og sum ekki enn komin á réttan stað).

Fóstur geta næstum aldrei lifað af utan móðurkviðs fyrr en eftir 23 vikna meðgöngu (5 mánuðir og 3 vikur). Um 20–35% barna sem fæðast við 23 viku meðgöngu lifa af, 50–70% sem fæðast 24–25 viku (6 mánuðir til 6 mánuðir og 1 vika), og yfir 90% barna sem fæðast eftir 26–27 viku (6 og hálfur mánuður til 6 mánuðir og 3 vikur). Það er mjög sjaldgæft að barn sem vegur minna en hálft kíló lifi af.
Cathaya

Cathaya er ættkvísl í þallarætt, Pinaceae, með aðeins eina núlifandi tegund, Cathaya argyrophylla. "Cathaya" er í undirættinni Laricoideae, ásamt "Pseudotsuga" og "Larix". Önnur tegund, "C. nanchuanensis", er nú talin samnefni , þar sem hún er að engu leyti frábrugðin "C. argyrophylla" í útliti.

Einn eða tveir grasafræðingar sem voru ósáttir við nýja ættkvísl í svo velþekktri ætt reyndu að troða henni í eldri ættkvíslir, sem "Pseudotsuga argyrophylla" og "Tsuga argyrophylla". Hún er hinsvegar fjarskyld þeim ættkvíslum, og þessi nöfn ekki notuð.

Steingerfingar.

Steingervingum af "Cathaya" sp. hefur verið lýst frá fyrri hluta Pleistósen í suðurhluta Portúgal. Þeir eru algengir í evrópskum brúnkolalögum frá milli 10–30 milljón árum.
Dröfnumý

Dröfnumý (fræðiheiti: "Macropelopia nebulosa") er tegund af flugu í rykmýsætt. Það er í Evrasíu og Norður-Afríku. Það er algengt um allt Ísland.
Möðrufeti

Möðrufeti (fræðiheiti: "Epirrhoe alternata") er fiðrildi af fetaætt. Hún finnst í Evrópu og allt í kring um norðurheimskautsbaug. Á Íslandi er hún á láglendi um landið allt.

Vænghafið er 27–30 mm. Framvængirnir geta verið frá grábrúnu yfir í svart, með hvítum röndum. Afturvængirnir eru ljósari gráir með hvítum röndum. Norðlægari stofnar eru yfirleitt ljósari.

Lirfan er yfirleitt brún eða græn en getur verið með mjög breytilegt mynstur. Hún lifir á möðrum.
Reyniglæða

Reyniglæða (fræðiheiti: "Polycauloina polycarpa") er fléttutegund af glæðuætt. Reyniglæða tilheyrði áður ættkvísl glæða ("Xanthoria"). Hún var nýlega færð í ættkvíslina "Polycauloina" en hefur þrátt fyrir endurflokkunina haldið íslenska heiti sínu.

Reyniglæða er á válista Náttúrufræðistofnunar Íslands yfir tegundir í útrýmingarhættu á Íslandi. Hún er þar metin við hættumörk (LR/nt).

Útlit.

Reyniglæða er gul eða gulgrá að ofan en þalið er hvítt eða grátt á neðra borði með brúnum rætlingum. Þalið er yfirleitt lítið um sig og þakið askhirslum í miðjunni. Askhirslurnar eru 1-3 mm í þvermál, flatar eða lítillega íhvolfar, fagurgular með ljósari eða gráleitri þalrönd.

Gró reyniglæðu eru átta í aski, glær, sporbaugótt, tvíhólfa með þykkum millivegg, 11-15 µm x 6-7 µm að stærð.

Búsvæði.

Reyniglæða vex á trjábolum og er algeng á bolum gamalla trjáa við hús. Hún finnst á þremur svæðum á Íslandi: Við Faxaflóa, þar sem hún er meðal annars algeng á bolum trjáa í görðum í Reykjavík; á Austurlandi, bæði á Egilsstöðum og á Austfjörðum; og í Eyjafirði.

Reyniglæta vex aðallega á reyni og birki en einnig á ösp.

Efnafræði.

Eins og aðrar tegundir af glæðuætt inniheldur reyniglæðan gula litarefnið parietín.

Þalsvörun reyniglæðu er K+ vínrauð, C-, KC-, P-.
BDSM á Íslandi

BDSM á Íslandi er stuðnings­- og fræðslufélag fólks með BDSM­-hneigðir. Félagið heldur fræðslufundi, námskeið og viðburði með reglulegu millibili.

Auk félagsins hefur skapast félagsskapur eða sena í kringum BDSM-iðkendur á Íslandi. Senan er ekki á vegum félagsins heldur er henni haldið uppi af þeim sem hafa áhuga á félagsskap við aðra BDSM-hneigða.
Árvakur og Alsviður

Árvakur og Alsviður eru tveir hestar sem draga vagn Sólar um himinhvolfin.

Í Grímnismálum er þeim svo lýst:
Víðiblaðlýs

Víðiblaðlýs (fræðiheiti: "Cavariella") er ættkvísl lúsa sem var lýst af Del Guercio 1911. Þær sníkja á víði, en eru illgreinanlegar hver frá annarri.
Slútlús

Slútlús (fræðiheiti: "Cavariella archangelicae") er blaðlúsategund sem sníkir á víði. Hún er útbreidd um allt Ísland.
Hafrablaðlús

Hafrablaðlús (fræðiheiti: "Rhopalosiphum padi") er blaðlúsategund sem sníkir til skiftis á hegg og á grösum, sérstaklega korntegundum. &gt;

Hún hefur fundist á Íslandi en hefur ekki verið vandamál ennþá.
Nornavendir

Nornavendir eða vendlar (fræðiheiti: "Taphrina") er ættkvísl sveppa sem sníkir á ýmsum plöntum.
Ephedrus koponeni

Ephedrus koponeni er skordýrategund sem var lýst af Halme 1992. Hún sníkir á sitkalús í Finnlandi.
Des Plaines

Des Plaines er borg í Cook County í Illinois. Íbúar hennar voru 58.364 manns árið 2010. Borgin er úthverfi Chicago og liggur norðan við O'Hare-alþjóðaflugvöll. Borgin liggur við og er nefnd eftir ánni Des Plaines, sem flæðir um austurhluta borgarinnar.

Des Plaines var stofnuð sem bær undir nafninu Rand árið 1859. Árið 1869 var bærinn endurskírður Des Plaines. Árið 1925 kusu íbúar Des Plaines að breyta bænum í borg. Þorpið Riverview sem lá sunnan við bæinn var fellt inn í nýju borgina.

Fyrsti McDonald's-staðurinn sem rekinn var undir sérleyfi var opnaður af Jay Kroc í Des Plaines árið 1955.
Hlín

Hlín er gyðja í norrænni goðafræði. Hún er verndargyðja og ein af þjónustumeyjum Friggjar.

Ritaðar heimildir um Hlín.

Nafn Hlínar kemur fyrir bæði í "Völuspá" og í "Gylfaginningu". Í "Völuspá" er hún nefnd á nafn þegar greint er frá viðureign Óðins og Fenrisúlfs í Ragnarökum:

Í þessu erindi virðist Hlín aðeins vera annað nafn á Frigg. Talað er um dauða Óðins sem „annan harm“ Hlínar og mun sá fyrri þá vera dauði Baldurs. Hugsanlegt er að Hlín hafi upphaflega aðeins verið eitt af viðurnefnum Friggjar en hafi síðar verið túlkuð sem önnur persóna, meðal annars af Snorra Sturlusyni við ritun Snorra-Eddu.

Í "Gylfaginningu" er Hlín talin upp í upptalningu á ásynjum. Hún er sú tólfta í röðinni og þar segir um hana:
Vallarbraut

Vallarbraut er gata á Seltjarnarnesi. Árið 2005 hlaut hún umhverfisverðlaun sem fallegasta gata Seltjarnarness.
Sasa qingyuanensis

Sasa qingyuanensis er lágvaxin (1 til 1,5m) bambustegund sem var fyrst lýst af Cheng Hua Hu, og fékk sitt núverandi nafn af Cheng Hua Hu. Hún er einlend í Kína (Zhejiang).
Alvaldi

Alvaldi var jötunn í norrænni goðafræði. Hann var faðir Þjassa sem stal eplunum sem héldu goðunum ungum, frá Iðunni og lét Loka ræna henni þegar það heppnaðist ekki að skaða goðin með eplaránunum.
Sasa ramosa

Sasa ramosa er lágvaxin bambustegund (um 1 m), ættuð frá Japan. Hún var nefnd af Tomitaro Makino og Keita Shibata.
Sasa magnonoda

Sasa magnonoda er lágvaxin bambustegund (um 1 m), ættuð frá Kína. Hún var nefnd af Tai Hui Wen og G.L.Liao.
Sasa scytophylla

Sasa scytophylla er lágvaxin bambustegund (um 1,5 m), ættuð frá austur Asíu. Hún var nefnd af Gen-Iti Koidzumi.
Sasa tokugawana

Sasa tokugawana er lágvaxin bambustegund (um 1,5 m), ættuð frá austur Asíu. Hún var nefnd af Tomitaro Makino.
Skógbursti

Skógbursti (fræðiheiti: "Orgyia antiqua") er fiðrildi í ættinni Erebidae. Hann er útbreiddur um mestallt norðurhvel, en hefur helst fundist á sunnanverðu Íslandi.
Adda Bára Sigfúsdóttir

Adda Bára Sigfúsdóttir (30. desember 1926 - 5. mars 2022) var íslenskur veðurfræðingur og stjórnmálamaður.

Foreldrar hennar voru Sigfús Sigurhjartarson alþingismaður og borgarfulltrúi og varaformaður Sósíalistaflokksins og Sigríður Stefánsdóttir. Adda Bára varð stúdent 1946 frá MR. Síðan stundaði hún nám í veðurfræði við Óslóarháskóla 1947-1953 og lauk þaðan cand.real. prófi. Að námi loknu hóf hún störf við Veðurstofu Íslands og var deildarstjóri veðurfarsdeildar 1953-1988. Síðan vann hún að rannsóknum og úrvinnslu veðurfarsgagna við Veðurstofuna til 1998, var m.a. lengi í ritnefnd tímaritsins Veðursins.

Stjórnmálaferill.

Adda Bára haslaði sér snemma völl á hinum pólitíska vettvangi. Hún var formaður Æskulýðsfylkingarinnar 1955-1956. Varaþingmaður Reykvíkinga 1957. Fulltrúi Sósíalistaflokksins í borgarstjórn 1962-66 og fyrir Alþýðubandalagið 1970-86. Adda Bára var varaformaður Alþýðubandalagsins frá því að flokkurinn var stofnaður með því nafni 1968 og allt til 1974. Hún var einnig lengi í miðstjórn beggja áðurnefndra flokka. Adda Bára sat í ótal nefndum og ráðum sem verða ekki talin upp hér. Hún varð fyrst til að gegna formlegu starfi aðstoðarmanns ráðherra á Íslandi. Magnús Kjartansson heilbrigðisráðherra réði hana sér til aðstoðar haustið 1971. Þá höfðu lög sem heimiluðu ráðningu aðstoðarmanna verið í gildi í eitt og hálft ár. Aðstoðarmenn ráðherra voru í þá daga stundum kallaðir aðstoðarráðherrar eða vararáðherrar. Þessu starfi gegndi hún til 1974.

Ritstörf.

Adda Bára ritaði allmargar greinar í blöð og tímarit bæði um þjóðfélagsmál, veðurfræði og veðurfar. Rannsóknir hennar á úrkomu og úrkomudreifingu eru þekktar og Íslandskort hennar af meðalúrkomu áranna 1931-1960 var fyrsta heildstæða úrkomukortið sem gert var af landinu öllu.

Einkahagir.

Adda Bára var gift Bjarna Benediktssyni frá Hofteigi (1922-1968). Synir þeirra voru Sigfús Bjarnason og Kolbeinn Bjarnason, flautuleikari.

Adda Bára var heiðursfélagi í Hinu íslenska náttúrufræðifélagi.
Lækjagrýta

Lækjagrýta (fræðiheiti: "Montia fontana") er einær jurt af ættkvíslinni "Montia". Hún er útbreidd á rökum svæðum um heiminn, frá hitabeltinu til heimskautasvæða, en er upphaflega frá Evrópu.

Lækjagrýtu er skift í fjórar undirtegundir, subsp. fontana, subsp. amporitana, subsp. chondrosperma og subsp. variabilis
Essequibo-fljót

Essequibo-fljót er stærsta fljót Gvæjana og stærsta áin milli Orinoco-fljóts og Amasónfljóts. Upptök árinnar eru í Acarai-fjöllum á landamærum Gvæjana við Brasilíu. Þaðan rennur hún 1.014 km til Atlantshafs um skóga og gresjur. Vatnasvið árinnar er 69.300 km² og meðalrennsli hennar 2.104 m³/s.
Ósman 1.

Osman 1. eða Osman Gazi (tyrkneska: "'O s mān Ġāzī"; lést 1323/4) var leiðtogi Ottómananna og stofnandi Ottómanaveldisins. Ríkið, sem var einungis smáríki meðan Osman lifði, breyttist í heimsveldi á næstu öldum eftir dauða hans og entist fram að lokum fyrri heimsstyrjaldar. Sagnfræðingar merkja almennt endalok Tyrkjaveldis við afnám soldánsdæmisins árið 1922, stofnun lýðveldisins Tyrklands árið 1923, eða afnám kalífadæmisins árið 1924.

Vegna skorts á sögulegum heimildum frá ævi hans eru mjög fáar staðreyndir til um hann. Engin samtímaheimild um stjórn Osmans hefur lifað til dagsins í dag. Fyrstu rituðu heimildir um hann eru frá fimmtándu öld, meira en hundrað árum eftir dauða hans. Vegna þessa er mjög erfitt fyrir sagnfræðinga að greina á milli staðreyndar og goðsagna í mörgum sögum um hann.

Upphaf Ottómanveldisins.

Nákvæm fæðingardagsetning Osmans er óþekkt. Hann var líklega fæddur um miðja þrettándu öld, hugsanlega árið 1254/5. Samkvæmt tyrkneskri sagnahefð leiddi faðir Osmans, Ertuğrul, tyrkneska Kayı-þjóðarbrotið vestur á bóginn frá Mið-Asíu til Anatólíu á flótta undan Mongólum. Hann sór soldáni Seldjúka hollustueið og hlaut yfirráð yfir bænum Söğüt á Byzantísku landamærunum. Þessi tengsl milli Ertuğrul og Seldjúka eru hugsanlega seinni tíma spuni

Osman varð höfðingi, eða "bey", eftir dauða föður síns u.þ.b. árið 1280. Ekkert er vitað fyrir víst um Osman, nema að hann stjórnaði svæðinu í kringum bæinn Söğüt og hóf árásir þaðan gegn nærliggjandi Býzanska keisaraveldinu. Fyrsti atburðurinn sem vitaður er með vissu í lífi Osman er bardaginn í Bapheus 1301 eða 1302, þar sem hann sigraði býzanskar herdeildir sem sendar voru gegn honum. Osman virðist hafa einbeitt sér að því að stækka ríki sitt á kostnað Býzantíum á meðan hann forðaðist að berjast við máttugri tyrkneska nágranna.

Draumur Osmans.

Osman ráðfærði sig oft við trúarlegan leiðtoga að nafni Sheikh Edebali. Osman var einnig giftur Malhun dóttur Edebali. Í einni sögu sem birtist í annálnum Aşıkpaşazade á fimmtándu öld er sagt frá draumi Osmans er hann gisti í húsi Sjeiksins:

Draumurinn varð mikilvæg goðsögn fyrir veldi Ottómana því það veitti ætt Osmans trúarlega réttlætingu til að drottna yfir jörðinni og veitti um leið fimmtándu aldar lesendum skýringu á miklum árangri Ottómana.
Smánetla

Smánetla (fræðiheiti: "Urtica urens") er planta af netluætt. Hún er ættuð frá Evrasíu en finnst nú í Norður-Ameríku og Nýja-Sjálandi sem innflutt tegund. Hún er talin brenna meira en brenninetla.
Jóhann af Lúxemborg

Jóhann (5. janúar 1921 – 23. apríl 2019) var stórhertogi Lúxemborgar frá 1964 þar til hann sagði af sér árið 2000.

Jóhann var elsti sonur stórhertogaynjunnar Karlottu og eiginmanns hennar, Felix prins. Á árum seinni heimsstyrjaldarinnar flúði hann land ásamt móður sinni og öðrum ættingjum undan innrás nasista. Hann gegndi herþjónustu í breska hernum í stríðinu ásamt föður sínum og tók þátt í innrásinni í Normandí og frelsun Lúxemborgar undan hernámi Þjóðverja árið 1944.

Í apríl árið 1953 kvæntist Jóhann Jósefínu Karlottu, dóttur Leópolds 3. Belgíukonungs. Jóhann tók við ríkinu af móður sinni þegar hún ákvað að segja af sér árið 1964. Gott orð fór af Jóhanni sem stórhertoga Lúxemborgar og á ríkisárum hans naut landið bæði efnahagslegrar farsældar og pólitísks stöðugleika. Georges Pompidou, forseti Frakklands, sagði í kímni um Jóhann: „Ef Evrópa ætti að kjósa sér arfgengan forseta yrði það vafalaust stórhertoginn af Lúxemborg.“

Jóhann ákvað að afsala sér völdum eftir 36 ára valdatíð árið 2000 til elsta sonar síns, Hinriks. Hann lést tæpum nítján árum síðar, þann 23. apríl 2019.
Elftingarætt

Elftingarætt (fræðiheiti: "Equisetaceae") er ætt af elftingarbálki. Af henni er aðeins ein núlifandi ættkvísl, elftingar, sem samanstendur af tuttugu tegundum.
Isoetes tuckermanii

Isoetes tuckermanii er tegund af álftalaukum sem var lýst af Addison Brown og Georg George Engelmann. Hún finnst á ströndum vatna, tjarna og lækja í norðaustur Norður-Ameríku (Nýfundnalandi, Nova Scotia, New Brunswick, Maine, Massachusetts, og suður til Maryland. Hún finnst á svipuðum slóðum og "I. acadiensis".
Isoetes × eatonii

Isoetes × eatonii er tegund af álftalaukum sem var lýst af Dodge. Hann er blendingur af "I. engelmannii" og "I. tenella". Hann er upprunninn frá norðausturhluta Norður-Ameríku (Ontario, Pennsylvania, New Jersey, og New York).
Strýætt

Strýætt (fræðiheiti: Ramalinaceae) er ætt fléttna. Sjö ættkvíslir ættarinnar finnast á Íslandi, samtals 37 tegundir árið 2009. Ein tegund af strýætt er á válista á Íslandi. Það er bjargskegg ("Ramalina siliquosa") sem er flokkað sem tegund í yfirvofandi hættu (VU).

Flestar tegundir af strýætt hafa glær tví- til marghólfa askgró með einraða frumum.
Konungur Sádi-Arabíu

Konungur Sádi-Arabíu er einvaldur í Sádi-Arabíu. Hann er bæði þjóðhöfðingi og stjórnarleiðtogi landsins. Hann er auk þess höfuð Sád-ættar. Konungurinn er ávarpaður sem „verndari mosknanna tveggja“ sem vísar til mosknanna Masjid al Haram í Mekka og Al-Masjid an-Nabawi í Medina.

Fyrsti konungur Sádi-Arabíu var Ibn Sád sem endurheimti emírsdæmi fjölskyldunnar í Ríad árið 1902. Hann lagði í kjölfarið héruðin Nejd og Hejaz undir sig. Árið 1921 lýsti hann yfir stofnun soldánsdæmisins Nejd. Árið 1926 var hann hylltur sem konungur Hejaz og gerði Nejd einnig að konungsdæmi skömmu síðar. Árið 1932 voru þessi tvö ríki sameinuð sem konungsríkið Sádi-Arabía.
Listi yfir byrkninga á Íslandi

Þessi er listi yfir alla villta byrkninga á Íslandi. Á Íslandi vaxa um 40 tegundir af byrkningum þar af um 25 tegundir burkna af 5 ættum (naðurtunguætt, vængburknaætt, mosaburknaætt, klettburknaætt, þríhyrnuburknaætt, köldugrasætt), 7 tegundir jafna af 3 ættum (jafnaætt, mosajafnaætt, álftalauksætt) og 7 tegundir elftinga af 1 ætt (elftingarætt).

Íslenskum byrkningum svipar nokkuð til byrkninga í öðrum svæðum Norður-Evrópu.
Undirættkvísl (flokkunarfræði)

Undirættkvísl er hugtak sem er notað við flokkun lífvera. Undirættkvísl inniheldur eina eða fleiri tegundir. Tegundir innan sömu undirættkvíslar eru líkari hver annarri að forminu til en tegundum annarra undirættkvísla.

Undirættkvíslir tilheyra ættkvísl sem er næsta skipting fyrir ofan. Sumum undirættkvíslum er skipt í ættflokka.
Armeria alpina

Armeria alpina er jurt af gullintoppuætt. Hún er frá fjöllum Mið og Suður-Evrópu.
Armeria beirana

Armeria beirana er jurt af gullintoppuætt.
Armeria juniperifolia

Armeria juniperifolia er jurt af gullintoppuætt.
Armeria choulettiana

Armeria choulettiana er jurt af gullintoppuætt.
Armeria simplex

Armeria simplex er jurt af gullintoppuætt.
Armeria pauana

Armeria pauana er jurt af gullintoppuætt.
Armeria merinoi

Armeria merinoi er jurt af gullintoppuætt.
Armeria linkiana

Armeria linkiana er jurt af gullintoppuætt.
Armeria godayana

Armeria godayana er jurt af gullintoppuætt.
Rannveig Torp Pálmadóttir Böðvarsson

Rannveig Torp Pálmadóttir Böðvarsson (fædd 8. júlí 1924, lést 28. september 2005) var stjórnarformaður útgerðarfélagsins Haraldar Böðvarssonar hf. á Akranesi um árabil. Rannveig var heiðruð fyrir störf sín í þágu sjávarútvegs með riddarakrossi hinnar íslensku fálkaorðu árið 1993.

Æviágrip.

Rannveig fæddist á Vesturgötu 32 í Reykjavík, foreldrar hennar voru Matthea Kristín Pálsdóttir Torp saumakona og Pálmi Hannesson, síðar rektor Menntaskólans í Reykjavík. Móðir hennar giftist Christian Evald Torp veitingamanni, sem varð kjörfaðir Rannveigar.

Rannveig giftist Sturlaugi H. Böðvarssyni útgerðarmanni þann 14. apríl 1945 og fluttist til Akraness og bjó á Vesturgötu 32 á Akranesi til æviloka.

Eftir að Sturlaugur lést 1976 var Rannveig í sambandi með Sveini Björnssyni stórkaupmanni þar til hann lést 1996.

Rannveig og Sturlaugur eignuðust saman sex börn, Mattheu Kristínu, Harald, Svein, Rannveigu, Sturlaug og Helgu Ingunni.
Phemeranthus

Phemeranthus er ættkvísl plantna í Montiaceae, ættaðar frá Ameríku. Hún var áður talin til Portulacaceae. Nafnið er dregið af grísku orðunum εφήμερος ("ephemeros"), í merkingunni "liifir í einn dag," og ἄνθος ("anthos"), sem þýðir "blóm."
Aka Høegh

Nukardleq Najâraq Eva (Aka) Høegh (fædd 16. desember 1947 í Qullissat Grænlandi) er grænlenskur myndlistarmaður. Hún lauk aldrei listnámi, en var um tíma á Kunstakademiet í Kaupmannahöfn. Hún er einn helsti listamaður grænlendinga og hefur myndskreytt t.d. nokkrar bækur með þjóðsögum grænlendinga. Hún er gift rithöfundinum Ivars Silis og á með honum tvö börn, listamanninn Inuk Silis Høegh og málarinn Bolatta Silis Høegh.
Föníska

Föníska (eða fönikíska) var mál sem var talað í fornöld við strendur Miðjarðarhafs á svæði sem þá var kallað Kanansland (á fönísku, hebresku, arabísku og arameísku), Föníkía (í grísku og latínu) eða "Pūt" (á egypsku). Föníska er kanansmál, en þau eru grein af norðvestursemískum málum sem einnig telja hebresku, ammonísku, móabísku og edómísku.

Föníska var rituð með föníska stafrófinu sem er elsta staðfesta samhljóðastafróf heims. Grikkir og Etrúrar tóku síðar upp svipuð stafróf og Latínar þróuðu síðan latneska stafrófið út frá því etrúska. Áletranir með fönísku letri eru þekktar frá því seint á bronsöld en venja er að tala um frumkanansmál fram til 1050, en fönísku eftir það. Á 8. öld f.Kr. þróaðist púnverska sem afbrigði af fönísku. Púnverska var hugsanlega töluð í Norður-Afríku allt fram á 5. öld. Leifar af púnversku má enn finna í málum Berba.

Tengill.

Hvaða tungumál töluðu Föníkar? - Vísindavefur
740–731 f.Kr.

740–731 f.Kr. var 7. áratugur 8. aldar f.Kr.
Cistanthe coquimbensis

Cistanthe coquimbensis er plöntutegund sem var fyrst lýst af François Marius Barnéoud, og fékk sitt núverandi nafn af Carolin og M.A. Hershkovitz.
Cistanthe laxiflora

Cistanthe laxiflora er plöntutegund sem var fyrst lýst af Rodolfo Amando Philippi, og fékk sitt núverandi nafn af D.I.Ford.
FK Panevėžys

Futbolo klubas Panevėžys er lið sem er í litáísku úrvalsdeildinni í knattspyrnu. Liðið var stofnað árið 2015. Núverandi völlur Aukštaitijos stadionas tekur tæp 4.000 í sæti.

Leikmenn.

Uppfært: 8. febrúar 2022.
Cistanthe tovarii

Cistanthe tovarii er plöntutegund sem var lýst af A. Galan de Mera.
Sayaun Thunga Phool Ka

Sayaun Thunga Phool Ka (nepalska: सयौं थुँगा फूलका "Sayaũ Thũgā Phūlkā"; „Gert úr hundruðum blóma“) er þjóðsöngur Nepals. Hann var tekinn upp 3. ágúst 2007. Fyrri þjóðsöngur, "Rastriya Gaan", var tekinn upp árið 1962 en var lagður af í kjölfar þess að konungdæmið var lagt niður. Ljóðið er eftir skáldið Byakul Maila og lagið eftir Amber Gurung.
Óskipt bú

Óskipt bú er í íslenskum erfðarétti réttarástand þar sem maki hins látna hefur óskað eftir og fengið frestun á skiptingu hjúskaparbúsins. Það er gert með því að afla leyfis um setu í óskiptu búi frá sýslumanni. Hjúskaparbúinu er þá ekki skipt fyrr en langlífari makinn óskar eftir því að búinu sé skipt, makinn gengur í nýtt hjónaband, við andlát hans, eða forsendur viðkomandi fyrir setu í búinu eru brostnar. Inn í óskipt bú renna ekki séreignir hjónanna en séreignir hins látna renna þá þegar í dánarbú hans (nema til staðar séu fyrirmæli um að séreign breytist í hjúskapareign við andlát). Þegar skipti fara fram á óskipta búinu rennur hlutur hins látna í hjúskaparbúinu inn í dánarbú hans og skipti þess halda áfram.

Þau sem sitja í óskiptu búi er langlífari makinn ásamt þeim sem standa til að fá skylduarf eftir skammlífari makann. Niðjar langlífari makans sitja því ekki í óskipta búinu nema þegar þau séu einnig niðjar hins skammlífari. Við tilteknar aðstæður geta erfingjar er sitja í óskipta búinu krafist síns hluta úr búinu. Oft er misskilið að synjun eins stjúpniðja geti komið í veg fyrir að langlífari maki geti fengið leyfi fyrir setu í óskiptu búi. Þar sem erfðalögin minnast á samþykki stjúpniðja og viðkomandi stjúpniðja veitir það ekki, þá eru áhrifin þau að sá stjúpniðji situr þá ekki í óskipta búinu og á því rétt á greiðslu síns hluta. Langlífari makinn situr þá í óskiptu búi með öðrum þeim sem koma til greina. Eina undantekningin frá þessu er að ef enginn yrði þá eftir fyrir langlífari makann til að sitja með í óskipta búinu, þá séu forsendurnar fyrir því brostnar.
Snæblaðka

Snæblaðka (fræðiheiti: "Lewisia kelloggii") er fjölær jurt af ættinni Montiaceae. Hún er einlend í Sierra Nevada í Bandaríkjunum.